cyanic-selkie/wikianc huggingface dataset:
หุย
ประวัติ
หลายศตวรรษผ่านไป ชาวมุสลิมถูกกลืนเข้าไปในสังคมจีน หลังจีนเปลี่ยนแปลงการปกครองเป็นระบอบคอมมิวนิสต์ รัฐบาลได้แบ่งมุสลิมออกเป็น 10 เชื้อชาติ กลุ่มที่ใหญ่ที่สุดคือ ชาวหุย ซึ่งต่างจากชนกลุ่มน้อยอื่น ๆ ตรงที่ไม่มีภาษาเป็นของตัวเอง ชาวหุยพูดภาษาจีนกลางของชาวฮั่น พวกเขาเหมือนกับชนกลุ่มน้อยมุสลิมกลุ่มอื่น ๆ ตรงที่นับถืออิสลามเท่านั้น
ชาวหุยมักถูกมองในเรื่องของความไม่เคร่งครัดเกี่ยวกับพิธีการทางศาสนา อิหม่ามหญิง หรือ อะฮง มีให้เห็นเป็นจำนวนมากในเขตปกครองตนเองหนิงเซี่ยหุย ชาวหุยเริ่มให้ความสำคัญเกี่ยวกับการแต่งกายแบบอิสลามมากขึ้นทั้งชายและหญิง แต่อย่างไรก็ตามในประเทศจีนได้ห้ามมิให้อิหม่ามจากต่างประเทศเข้ามาสอนศาสนาเพื่อความมั่นคงของรัฐ
อร่าม รัตนกุล เสรีเริงฤทธิ์
พันเอก อร่าม รัตนกุล เสรีเริงฤทธิ์ (24 สิงหาคม พ.ศ. 2463 – 3 กุมภาพันธ์ พ.ศ. 2525) เป็นอดีตพระสวามีในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และเป็นบุตรของพลเอกจรูญ รัตนกุล เสรีเริงฤทธิ์ เจ้าหน้าที่การทหาร อดีตแม่ทัพกองทัพพายัพ ในระหว่างสงครามโลกครั้งที่สอง อดีตรัฐมนตรีช่วยว่าการกระทรวงกลาโหม รัฐมนตรีว่าการกระทรวงเศรษฐกิจ และกระทรวงพาณิชย์ ในสมัยรัฐบาลจอมพล ป. พิบูลสงคราม อธิบดีกรมรถไฟและผู้ว่าการการรถไฟแห่งประเทศไทย ตามลำดับ
ประวัติ
พันเอก อร่าม รัตนกุล เสรีเริงฤทธิ์เกิดเมื่อวันที่ 24 สิงหาคม พ.ศ. 2463 เป็นบุตรของพลเอก จรูญ รัตนกุล เสรีเริงฤทธิ์ กับคุณหญิงเอิบ (สกุลเดิม โกมลวรรธนะ) มีพี่ชายร่วมบิดามารดาคือ พลตำรวจตรี อุดม รัตนกุล เสรีเริงฤทธิ์ (ต่อมาเปลี่ยนชื่อเป็นภูวลาภ)
พันเอกอร่ามสมรสกับสมเด็จพระเจ้าพี่นางเธอ เจ้าฟ้ากัลยาณิวัฒนา พระเชษฐภคินีในพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อ พ.ศ. 2487 มีธิดาคือท่านผู้หญิงทัศนาวลัย ศรสงคราม (เกิด 11 พฤศจิกายน พ.ศ. 2488 ที่สวิตเซอร์แลนด์)
พันเอกอร่ามเป็นบุคคลเดียวที่โดยเสด็จพระบาทสมเด็จพระมหาภูมิพลอดุลยเดชมหาราช บรมนาถบพิตร อยู่ในรถยนต์พระที่นั่งขณะที่เกิดอุบัติเหตุรถชนกับรถบรรทุก ที่ทะเลสาบเจนีวา สวิตเซอร์แลนด์ เมื่อวันที่ 4 ตุลาคม พ.ศ. 2491 และได้รับบาดเจ็บสาหัส
ในปี พ.ศ. 2496 ได้มีพระบรมราชโองการโปรดเกล้าฯ ให้ ร้อยเอกอร่าม รัตนกุล เสรีเริงฤทธิ์ เป็นราชองครักษ์พิเศษ รับราชการสนองพระเดชพระคุณตั้งแต่วันที่ 15 มกราคม 2496 เป็นต้นไป
เมื่อเดินทางกลับประเทศไทย พันเอกอร่ามรับราชการเป็นอาจารย์สอนหนังสือ เมื่อ พ.ศ. 2500 เป็นอาจารย์ใหญ่โรงเรียนส่งเสริมอาชีพก่อสร้าง (ปัจจุบันคือคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง) จนเกษียณอายุเมื่อ พ.ศ. 2523
พันเอก อร่าม รัตนกุล เสรีเริงฤทธิ์ถึงแก่อนิจกรรมเมื่อวันที่ 3 กุมภาพันธ์ พ.ศ. 2525 การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงศพ เมื่อวันที่ 16 มีนาคม พ.ศ. 2525 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร
มือคัยลอ มูดรึก
มูดรึกได้ลงเล่นให้ทีมชาติยูเครนอย่างเต็มตัวเป็นครั้งแรกในปี 2022 หลังจากก่อนหน้านี้ได้เป็นตัวแทนทีมชาติยูเครนในระดับเยาวชนมาแล้วหลายระดับ
ช่วงแรก
มูดรึกเริ่มเล่นฟุตบอลที่แมตาลิสต์คาร์กิวในปี 2010 หลังจากนั้นเขาย้ายไปเล่นให้แก่สถาบันเยาวชนของดนีปรอ-ดนีปรอแปตร็อวสก์
ชัคตาร์ดอแนตสก์
เขาย้ายไปสถาบันเยาวชนของชัคตาร์ดอแนตสก์ในปี 2016
ฤดูกาล 2018–19
ในฤดูกาล 2018–19 เขาเล่นให้กับชัคตาร์ดอแนตสก์ U21 ในปี 2018 เขาได้เป็นส่วนหนึ่งของทีมชุดใหญ่ เขาได้ลงเล่นให้ทีมชุดใหญ่เป็นครั้งแรกโดยเปาลู ฟอนเซกา เมื่อเขาอายุ 17 ปีในยูเครเนียนคัพเกมที่พบกับออลิมปิกดอแนตสก์ ในวันที่ 31 ตุลาคม 2018.
ยืมตัวไปอาร์แซนัลกือยิว
ในเดือนกุมภาพันธ์ 2019 เขาถูกปล่อยยืมตัวไปอาร์แซนัลกือยิว ทีมในยูเครเนียนพรีเมียร์ลีก ในช่วงที่เหลือของฤดูกาล 2018–19, ลงเล่นไปทั้งหมด 10 นัดและยิงประตูไม่ได้เลย
ฤดูกาล 2019–20
เขาลงเล่นในยูเครเนียนพรีเมียร์ลีก พบกับแดสนาแชร์นีฮิว, คอลอสคอวาลิวกา, และออแลกซันดรียา มีส่วนช่วยให้ทีมคว้าแชมป์ฤดูกาล 2019-20.
ยืมตัวไปเดสนาแชร์นีฮิว
ในช่วงฤดูร้อนของปี 2020 เขาเซ็นสัญญายืมตัวแดสนาแชร์นีฮิว สโมสรในยูเครเนียนพรีเมียร์ลีก และควอลิฟายยูฟ่ายูโรปาลีก รอบคัดเลือกรอบสาม. เขาอยู่ในแชร์นีฮิว 4 เดือน และลงเล่นไป 10 นัดในยูเครเนียนพรีเมียร์ลีก และ 1 นัดในยูเครเนียนคัพ
ฤดูกาล 2020–21
ในวันที่ 8 มกราคม 2021 มูดรึกกลับมาชัคตาร์ดอแนตสก์, ลงเล่นไปpฝ 3 นัด ในยูเครเนียนพรีเมียร์ลีก
ฤดูกาล2021–22
ในวันที่ 30 มิถุนายน 2021 เขาทำประตูได้ในเกมกระชับมิตรกับTSV St. Johann im Pongau และในวันที่ 5 กรกฎาคม เขาทำประตูได้ในเกมกับทืร์คดือจือมึนเชิน ในวันที่ 25 สิงหาคม 2021 เขาลงเล่นในเกมที่พบกับมอนาโก ในยูฟ่าแชมเปียนส์ลีกรอบคัดเลือก โดยลงมาเล่นแทนมานอร์ โซโลมอน ในนาทีที่ 82 ในการควอลิฟายรอบแบ่งกลุ่ม ผู้จัดการทีมของชัคตาร์ดอแนตสก์ โรเบร์โต เด เซร์บี ได้กล่าวว่า เขาจะทำให้ผู้เล่นดาวรุ่งชาวยูเครนคนนี้มาอยู่ในระดับท็อป และว่าเขานั้นเป็นหนึ่งในผู้เล่นดาวรุ่งที่ดีที่สุด "ถ้าผมไม่สามารถทำให้เขามาอยู่ในระดับสูงได้, ผมจะถือว่ามันเป็นความล้มเหลวของผม" ผู้จัดการทีมชาวอิตาลีกล่าว ใน 18 กันยายน 2021 เขาทำประตูแรกในยูเครเนียนพรีเมียร์ลีก ในเกมที่พบกับมารีอูปอล ที่สนามกีฬาวอลอดือมือร์ บอยกอ ในวันที่ 28 กันยายน 2021, เขาลงเล่นยูฟ่าแชมเปียนส์ลีกเป็นนัดแรกในเกมที่พบกับอินเตอร์ มิลาน โดยลงมาเล่นแทน มานอร์ โซโลมอน ในนาทีที่ 78 ที่ศูนย์กีฬาแห่งชาติออลิมปีย์สกึย ในเคียฟ. ในวันที่ 27 ตุลาคม, เขาลงเล่นในเกมที่พบกับชอร์นอมอแรตส์โอแดซา และทีมของเขาผ่านเข้าสู่รอบก่อนรองชนะเลิศยูเครเนียนคัพ หลังจากผลงานที่แข็งแกร่งที่มากมายของเขากับชัคตาร์, มูดรึกดึงดูดความสนใจจากหลายสโมสรในยุโรปรวมถึงเซบิยา และอาร์เซนอล
ฤดูกาล 2022–23
ในวันที่ 6 กันยายน 2022, เขาทำประตูแรกของเขาในยูฟ่าแชมเปียนส์ลีกได้ ในเกมเยือนที่พบกับแอร์เบ ไลพ์ซิชและเอาชนะไป 4-1
เชลซี
ในวันที่ 15 มกราคม 2023, มูดรึกได้เซ็นสัญญากับเชลซี สโมสรจากพรีเมียร์ลีก ด้วยค่าตัวเบื้องต้น 62 ล้านปอนด์ ซึ่งสามารถเพิ่มไปได้ถึง 89 ล้านปอนด์ โดยเซ็นสัญญา 8 ปีครึ่ง เขาได้รับเสื้อหมายเลข 15
ชุดใหญ่
ในเดือนเมษายน 2022 เขาถูกเรียกติดเป็นครั้งแรกทีมชาติยูเครนในแคมป์ฝึกซ้อมในเดือนเมษายน-พฤษภาคม ปี 2022 ในเกมที่จะพบกับสโลวีเนีย ในวันที่ 11 พฤษภาคม 2022, เขาลงเล่นเป็นนัดแรกในเกมกระชับมิตรกับโบรุสซีอาเมินเชินกลัทบัค ทำประตูแรกในการเล่นให้กับทีมชาติที่โบรุสซีอา-พาร์ค ในเมินเชินกลัทบัค, ในระหว่างทัวร์นาเมนต์ทัวร์ทั่วโลกเพื่อสันติภาพ
ชีวิตส่วนตัว
มูดรึกเกิดและโตที่กรัสนอฮรัด, แคว้นคาร์กิว เป็นชาวคริสเตียนออร์โธดอกซ์, เขามักจะพกสัญลักษณ์ทางศาสนาไปในการแข่งขันฟุตบอลด้วย และได้พูดอย่างเปิดเผยเกี่ยวกับความสำคัญของความศรัทธาที่มีต่อตัวเขา มูดรึกมีรอยสักหลายจุด แต่ถือว่ารอยสักที่เขียนว่า "Only Jesus" เป็นรอยสักที่สำคัญที่สุด
เกียรติประวัติ
ชัคตาร์ดอแนตสก์
บุคคล
การอล ลีแนตตือ
การอล ลีแนตตือ (Karol Linetty; เกิด 2 กุมภาพันธ์ ค.ศ. 1995) เป็นนักฟุตบอลชาวโปแลนด์ ปัจจุบันเล่นในตำแหน่งกองกลางให้กับซัมป์โดเรีย และทีมชาติโปแลนด์
แหล่งข้อมูลอื่น
1995
มาร์ดุก
มาร์ดุก (อักษรรูปลิ่ม: 𒀭𒀫𒌓 dAMAR.UTU; ภาษาซูเมอร์: amar utu.k "บุตรแห่งพระอาทิตย์"; ภาษากรีก Μαρδοχαῖος, Mardochaios; ภาษาฮีบรู: מְרֹדַךְ, marōḏaḵ) เป็นเทพเมโสโปเตเมียในยุคหลัง มาร์ดุกเป็นเทพประจำเมืองบาบิโลน และเป็นเทพแห่งน้ำ พืชพันธุ์ การพิพากษา และเวทมนตร์ พระองค์เป็นโอรสของเทพอีอา (เองกีในซูเมอร์) กับดัมกัลนูนา มีพระชายาคือซาปาร์นิต และมีโอรสคือเนโบ เทพแห่งปัญญาและการรู้หนังสือ มีอาวุธประจำกายคืออาวุธแห่งสายลมอิมฮุลลู และพาหนะเป็นมังกรมุชคุชชู ในช่วงที่บาบิโลนปกครองโดยพระเจ้าฮัมมูราบี มาร์ดุกมีความเกี่ยวข้องในทางโหราศาสตร์กับดาวพฤหัสบดี
ที่มาของพระนามมาร์ดุกมาจาก amar-Utu ("บุตรผู้เป็นอมตะของอูตู" หรือ "บุตรเยาว์วัยของสุริยเทพอูตู") สะท้อนถึงที่มาหรือความเกี่ยวข้องกับเมืองซิปปาร์ซึ่งมีอูตูเป็นเทพประจำเมือง สถานภาพเดิมของมาร์ดุกยังไม่เป็นที่แน่ชัด แต่ภายหลังพระองค์ถูกเชื่อมโยงเข้ากับน้ำ พืชพันธุ์ การพิพากษา และเวทมนตร์ ตามเอนูมาเอลิช ตำนานการถือกำเนิดของบาบิโลเนียกล่าวว่า มาร์ดุกซึ่งเป็นเทพที่แข็งแกร่งที่สุดในหมู่เทพรุ่นหลังได้ทำสงครามกับเทพยุคแรกเริ่มติอามัตเป็นเวลา 12 วันจึงปราบติอามัตลงได้ จากนั้นมาร์ดุกทรงสร้างสวรรค์และโลกจากร่างติอามัต และปรึกษากับเทพอีอาก่อนจะสร้างมนุษย์คนแรกชื่อลัลลูจากชิ้นส่วนเทพที่สนับสนุนติอามัตเพื่อให้เป็นบริวาร ชาวบาบิโลเนียมีการเฉลิมฉลองชัยชนะของมาร์ดุกเหนือติอามัตในเทศกาลแซกมัก หรือวันขึ้นปีใหม่ช่วงเดือนธันวาคมเป็นเวลา 12 วัน โดยกษัตริย์บาบิโลนจะเป็นตัวแทนมาร์ดุก ประกอบพิธีเฮียรอสกามอสและต่อสู้ในการรบแบบจำลอง
มาร์ดุกเป็นเทพประจำเมืองบาบิโลน เมื่อบาบิโลนกลายเป็นศูนย์กลางอำนาจในหุบเขายูเฟรตีสในรัชสมัยพระเจ้าฮัมมูราบีราวศตวรรษที่ 18 ก่อนคริสตกาล มาร์ดุกค่อย ๆ ก้าวขึ้นมาเป็นเทพสูงสุดของปวงเทพบาบิโลเนีย และแทนที่เทพเอนลิลในฐานะเทพสูงสุดอย่างสมบูรณ์หลังรัชสมัยพระเจ้าเนบูคัดเนสซาร์ที่ 1 ช่วงศตวรรษที่ 12 ก่อนคริสตกาล ต่อมาในสหัสวรรษที่ 1 ก่อนคริสตกาล มาร์ดุกได้รับการบูชาในพระนามเบล อันเป็นการผสานเทพมาร์ดุก เทพเอนลิล และเทพดูมูซิด มีการประดิษฐานรูปเคารพมาร์ดุกไว้ที่วิหารอีซากิลาและซิกกุรัตอีเทเมนันกี ซึ่งภายหลังเฮโรโดตัสบันทึกว่าถูกเซิร์กซีสที่ 1 แห่งจักรวรรดิอะคีเมนิดขนย้ายออกไปตอนพระองค์ปราบกบฏในบาบิโลนเมื่อ 482 ปีก่อนคริสตกาล หลังจากนั้นวิหารก็ถูกทิ้งร้างจนกลายเป็นซากปรักหักพังช่วงบาบิโลนตกอยู่ใต้อำนาจจักรวรรดิพาร์เธียราวศตวรรษที่ 1 ก่อนคริสตกาล
Turbinolia
Turbinolia เป็นสกุลของปะการังที่อยู่ในวงศ์ Turbinoliidae
สกุลมีการกระจายทั่วโลก
รายชื่อละครโทรทัศน์ทางช่อง 3 เอชดี (พ.ศ. 2560–2566)
ต่อไปนี้เป็นรายชื่อละครโทรทัศน์ที่ออกอากาศทางสถานีวิทยุโทรทัศน์ไทยทีวีสีช่อง 3 ตั้งแต่ปี พ.ศ. 2560–2566
ปี 2561 : วันจันทร์ - วันพฤหัสบดี เวลา 19.05 - 20.05 น., วันศุกร์ เวลา 18.45 - 19.45 น.
==== ปี 2561 : วันจันทร์ - วันพฤหัสบดี เวลา 18.20 - 20.05 น. , วันศุกร์ เวลา 18.00 - 19.45 น. , วันเสาร์ - วันอาทิตย์ เวลา 18.20 - 20.05 น. (เฉพาะวันที่ 29 และ 30 ธันวาคม 2561), วันจันทร์ - วันอังคาร เวลา 20.20 - 22.50 น. (เฉพาะวันที่ 31 ธันวาคม 2561 และวันที่ 1 มกราคม 2562) ====
ปี 2560 - ปี 2561 : วันจันทร์ - วันศุกร์ เวลา 09.30 - 11.30 น.
หมายเหตุ
ปี 2560 - ปี 2561 : วันจันทร์ - วันศุกร์ เวลา 11.30 - 13.30 น.
หมายเหตุ
วันจันทร์ - วันศุกร์ เวลา 16.45 - 18.00 น.
หมายเหตุ
วันจันทร์ - วันพฤหัสบดี เวลา 18.20 - 19.10 น. และวันศุกร์ เวลา 18.00 - 19.00 น.
หมายเหตุ
วันจันทร์ - วันพฤหัสบดี เวลา 19.10 - 20.10 น. และวันศุกร์ เวลา 19.00 - 20.00 น.
หมายเหตุ
วันเสาร์ - วันอาทิตย์ เวลา 09.30 - 11.00 น. (เริ่มตั้งแต่วันที่ 11 พฤษภาคม 2562 เป็นต้นไป)
หมายเหตุ
วันเสาร์ - วันอาทิตย์ เวลา 18.20 - 20.15 น.
หมายเหตุ
มาวนีโอ
มาวนีโอ (Muonio อดีตมีชื่อว่า Muonionniska; Muoná) เป็นเทศบาลในประเทศฟินแลนด์ เมืองตั้งอยู่ทางภาคเหนือของประเทศ เหนือเส้นอาร์กติกเซอร์เคิล เทศบาลมีประชากร 2,369 คน (31 ธันวาคม ค.ศ. 2012) เมืองครอบคลุมพื้นที่ 2,038.15 ตร.กม. (786.93 ตร.ไมล์) โดยมีพื้นที่น้ำ 133.91 ตร.กม. (51.70 ตร.ไมล์) มีความหนาแน่นประชากร 1.24 คน/ตร.กม. (3.2 คน/ตร.ไมล์) เมืองมาวนีโอเป็นที่รู้จักว่าเป็นเทศบาลที่มีฤดูหนาวยาวนานที่สุดของฟินแลนด์ มีวิทยาลัยการสอนด้านการเล่นสกี
พิพิธภัณฑ์อัลเบิร์ตฮอลล์
พิพิธภัณฑ์อัลเบิร์ตฮอลล์ (Albert Hall Museum) หรือ พิพิธภัณฑ์รัฐบาลกลาง (Government Central Museum) ตั้งอยู่ในเมืองชัยปุระ รัฐราชสถาน ประเทศอินเดีย ถือเป็นพิพิธภัณฑ์ที่เก่าแก่ที่สุดในรัฐ และเป็นพิพิธภัณฑ์ประจำรัฐราชสถาน อาคารพิพิธภัณฑ์ตั้งอยู่ในสวนรามนิวาส ด้านนอกกำแพงเมือง ตรงข้ามกับประตูใหม่ พิพิธภัณฑ์นี้ถือเป็นตัวอย่างที่ดีของสถาปัตยกรรมอินโด-ซาราเซน
ประวัติ
อาคารพิพิธภัณฑ์นั้นออกแบบโดยเซอร์แซมวล สวินเทิน เจเคิบ (Samuel Swinton Jacob) โดยความช่วยเหลือของมีร์ ตุจุมูล ฮูเสน (Mir Tujumool Hoosein) เปิดให้บริการต่อสาธารณชนเมื่อปี 1887 มหาราชาราม สิงห์ ที่ 2มีพระประสงค์ให้ที่นี่เป็นศาลาว่าการเมือง แต่ผู้สืบทอดนามว่า มัทโห สิงห์ ที่ 2 (Madho Singh II) ประสงค์สห้ใช้เป็นพิพิธภัณฑ์เพื่อแสดงผลงานศิลปะของชัยปุระ และรวมเข้าเป็นส่วนหนึ่งของสวนรามนิวาส
ชื่อของพิพิธภัณฑ์นั้นมาจากพระเจ้าเอ็ดเวิร์ดที่ 8 หรือพระนามเดิม อัลเบิร์ท เอ็ดเวิร์ด ซึ่งพระองค์เคยเสด็จพระราชดำเนินเยือนชัยปุระเมื่อครั้นทรงตำแหน่งเจ้าชายแห่งเวลส์
วัดชัยศรีภูมิ์
วัดชัยศรีภูมิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช้างม่อย อำเภอเมืองเชียงใหม่ จังหวัดเชียงใหม่
วัดชัยศรีภูมิ์สร้างขึ้นราว พ.ศ. 1985–2000 สมัยพญามังรายเริ่มสร้างเมืองเชียงใหม่ มีทหารชื่อพันตำเกินเป็นประธานสร้างจึงเรียกว่า วัดพันตำเกิน หรือ วัดปันต๋าเกิ๋น เหตุทีเรียกว่าวัดชัยศรีภูมิ์ หรือ วัดศรีภูมิ์ เพราะตั้งอยู่ใกล้แจ้งศรีภูมิ สาเหตุที่สร้างวัด เพื่อเป็นศรีเมืองเชียงใหม่ ตามทักษาเมืองจาตุรงคทิศ ต่อมาอีกสองร้อยกว่าปี ในปี จ.ศ. 840 หรือ พ.ศ. 2022 ในสมัยพระเจ้าติโลกราชยังพบว่า วัดชัยศรีภูมิ์ มีชื่อปรากฏว่า วัดอโสการาม เป็นที่ประดิษฐานพระไม้แก่นจันทน์ซึ่งมาถึงเชียงใหม่เป็นครั้งแรกและอยู่ได้ถึง 15 ปี เมื่อเชียงใหม่อยู่อยู่ภายใต้การปกครองของพม่าวัดอาจมีความทรุดโทรมลงไป และได้รับการบูรณะขึ้นมาใหม่เมื่อ พ.ศ. 2380 ในสมัยพระยาพุทธวงศ์
เสนาสนะและปูชนียวัตถุที่สำคัญ ได้แก่ วิหารไม้ทั้งหลังเรียกว่า วิหารพระเจ้าทันใจ กุฏิทั้ง 4 หลัง เป็นที่ประดิษฐานของพระไจยขี้เหมี้ยงหรือพระเจ้าแสนไจยและพระไม้แก่นจันทร์แดง พระประธานในอุโบสถ เป็นพระนอนปางไสยาสน์
เควี 34
หลุมฝังพระศพ KV34 ในหุบเขากษัตริย์ (ใกล้กับเมืองลักซอร์) เป็นสุสานของฟาโรห์ทุตโมสที่สาม
หนึ่งในสุสานแรกที่ถูกขุดขึ้นในหุบเขามันถูกตัดสูงในหน้าผา ทางเข้าที่ผ่านมาลึกลงไปในห้องโถง นอกเหนือจากห้องโถงใหญ่เป็นห้องฝังพระศพ ซึ่งปิดด้วยห้องเล็ก ๆ สี่ด้าน โลงศพหินซึ่งถูกฝังอยู่ในศพของฟาโรห์ทุตโมสที่สามยังคงอยู่ในห้องฝังพระศพแม้ว่าจะได้รับความเสียหายจากการถูกโจรปล้นหลุมฝังศพ
ของประดับผนังที่มีอยู่ในรูปแบบที่ผิดปกติไม่พบที่อื่น ๆ ในหุบเขากษัตริย์ เป็นที่รู้จักมากที่สุดคือการแกะสลักรูปพระเจ้าของอียิปต์โบราณ ในรูปแบบการเขียนกระดาษปาปิรัส คำอธิษฐานของเทพราก็ปรากฏในห้องฝังพระศพ นอกจากนี้ระหว่างทางขึ้นบันไดไปยังสุสานคุณจะเห็นภาพสลักบนหน้าผาที่สร้างโดยคนงานที่สร้างสุสาน หลุมฝังพระศพถูกปล้นในสมัยโบราณ มันถูกค้นพบและขุดขึ้นครั้งแรกในปี ค.ศ.1898 โดย Victor Loret
เขตการปกครองของประเทศสกอตแลนด์
การแบ่งเขตการปกครองเป็นพื้นที่สภาเริ่มใช้มาตั้งแต่วันที่ 1 เมษายน ค.ศ. 1996 ภายใต้บทบัญญัติแห่งพระราชบัญญัติรัฐบาลส่วนท้องถิ่น (สกอตแลนด์) ค.ศ. 1994 (Local Government etc. (Scotland) Act 1994)
ในอดีต สกอตแลนด์แบ่งเขตการปกครองออกเป็น 34 เทศมณฑล (counties, shires) ซึ่งในปัจจุบันยังมีที่ใช้อยู่บ้างในบริบททางภูมิศาสตร์และวัฒนธรรม แม้ว่าจะไม่ได้ใช้ในการปกครองแล้วก็ตาม
Tiaropsis
Tiaropsis เป็นสกุลของไฮโดรซัวที่อยู่ในวงศ์ Tiaropsidae.
สปีชีส์ของสกุลนี้พบในมหาสมุทรแอตแลนติกและมหาสมุทรแปซิฟิก
สปีชีส์ในสกุล ได้แก่:
พวงชมพู
พวงชมพู หรือ ชมพูพวง เป็นพืชมีดอกในวงศ์ Polygonaceae เป็นไม้เลื้อยดอกสีชมพูหรือขาว มีถิ่นกำเนิดในประเทศเม็กซิโก พวงชมพูเป็นไม้เลื้อยโตเร็ว ใบเป็นรูปหัวใจหรือสามเหลี่ยม ดอกเป็นดอกช่อสีชมพูหรือขาว(Antigonon leptopus 'alba' ) สร้างหัวใต้ดินและมีไหลขนาดใหญ่ ขยายพันธุ์ด้วยเมล็ด เมล็ดลอยน้ำได้ แพร่กระจายไปกับสัตว์ที่กินเป็นอาหาร เช่น หมู แรคคูน และนก
อี กัน-อู
อี กัน-อู (เกิด 30 มกราคม พ.ศ. 2532) เป็นนักร้องและนักแสดงชาวเกาหลีใต้ ในช่วงแรกขาเรียนโรงเรียนกีฬา ต่อมาเขาตัดสินใจที่จะเป็นนักร้องเมื่ออายุ 20 ปี และย้ายไปโซลเพื่อประกอบอาชีพนั้น
กันอูเซ็นสัญญากับเอชทูมีเดีย ซึ่งเขาเดบิวต์กับบอยกรุปมายเนม ในฐานะไอดอล เขาทำหน้าที่เป็นหัวหน้าวงและนักร้องนำของกลุ่ม เขามีผลงานการแสดงครั้งแรกในเรื่อง Shinokubo Story (2013) ร่วมกับสมาชิกในกลุ่ม สตูดิโออัลบั้มแรกของเขาที่เป็นอิสระจากวงมายเนมชื่อว่า I Am 27 (2016) วางจำหน่ายที่ญี่ปุ่นในเดือนมกราคม
แหล่งข้อมูลอื่น
1989
คาเอมวาเซท (พระราชโอรสในอเมนโฮเทปที่สอง)
คาเอมวาเซท เป็นเจ้าชายแห่งอียิปต์โบราณสมัยราชวงศ์ที่สิบแปด พระองค์น่าจะเป็นพระราชโอรสของฟาโรห์อเมนโฮเทปที่สอง
พระองค์ถูกกล่าวถึงในสองภาพสลัก พร้อมกับพระนามของฟาโรห์อเมนโฮเทปที่สอง พระองค์เป็นบรรดาศักดิ์ "เจ้าอาวาส" ของวิหารของฟาโรห์อเมนโฮเทปที่สอง ซึ่งเป็นพระนามที่หาได้ยากสำหรับเจ้าชาย
แมทธิว แม็คคอนาเฮย์
แมทธิว เดวิด แม็คคอนาเฮย์ (Matthew David McConaughey; เกิด 4 พฤศจิกายน ค.ศ. 1969) เป็นนักแสดงและโปรดิวเซอร์ชาวอเมริกัน หลังจากมีบทบาทเล็กน้อยในต้นยุค 1990 รวมถึงบทแจ้งเกิดใน Dazed and Confused (1993) กำกับโดยริชาร์ด ลิงกเลเตอร์ เขาก็มีผลงานในภาพยนตร์อย่าง A Time to Kill (1996), Contact (1997), U-571 (2000), Sahara (2005) และ We Are Marshall (2007) เขายังแสดงนำในหนังโรแมนติกคอเมดีหลายเรื่องอย่าง The Wedding Planner (2001), How to Lose a Guy in 10 Days (2003), Failure to Launch (2006) และ Fool's Gold (2008) The Ghosts Of Girlfriends Past (2009) รวมถึงซีรีส์ชุด True Detective (2014–ปัจจุบัน)
แม็คคอนาเฮย์ประสบความสำเร็จจากบทบาท รอน วูดรูฟ คาวบอยผู้ติดเชื้อเอชไอวีในภาพยนตร์อัตชีวประวัติเรื่อง Dallas Buyers Club ทำให้เขาได้รับรางวัลออสการ์, รางวัลจากสมาคมนักวิจารณ์สาขาภาพยนตร์, รางวัลลูกโลกทองคำและรางวัลแซกอะวอร์ด ในสาขานักแสดงนำชายยอดเยี่ยม แม็คคอนาเฮย์ยังมีบริษัทรับสร้างภาพยนตร์ชื่อ J.K. Livin ที่ได้ อำนวยการสร้างบริหารภาพยนตร์สารคดีเรื่อง Hands on a Hard Body
ในปลายปี ค.ศ. 2016 แม็คคอนาเฮย์ยังได้เป็นอาจารย์สอนวิชาสร้างภาพยนตร์ที่มหาวิทยาลัยเท็กซัส ออสตินอีกด้วย
อ้างอิง
1969
พรรคเชื้อสายดายักแห่งซาราวัก
พรรคเชื้อสายดายักแห่งซาราวัก (Parti Bansa Dayak Sarawak) เป็นพรรคการเมืองที่มีฐานเสียงเป็นชาวเผ่าดายักเพื่อปกป้องผลประโยชน์ของชนพื้นเมืองในรัฐซาราวัก ก่อตั้งเมื่อ พ.ศ. 2526 โดยแยกตัวออกมาจากพรรคแห่งชาติซาราวักของชาวดายัก ผู้ก่อตั้งคือดาโต๊ะ ลีโอ มอจจี และได้เข้าร่วมในแนวร่วมแห่งชาติเมื่อ พ.ศ. 2527 ต่อมา ใน พ.ศ. 2537 ได้เข้าร่วมในรัฐบาลผสมของรัฐ อย่างไรก็ตาม พรรคนี้ไม่สามารถขยายพื้นที่เลือกตั้งและแนวร่วมได้มากนัก
พรรคนี้เคยสลายตัวไปแล้ว 2 ครั้ง ครั้งแรกเกิดขึ้นใน พ.ศ. 2546 และครั้งที่ 2 เกิดขึ้นเมื่อ พ.ศ. 2547 ในที่สุดได้นำไปสู่การก่อตั้งพรรคประชาชนซาราวักนำโดยดาโต๊ะ เจมส์ มาซิงและดาโต๊ะซึง ชีหัว
Modeeria
Modeeria เป็นสกุลของไฮโดรซัวที่อยู่ในวงศ์ Tiarannidae.
สกุลมี การกระจายทั่วโลก
สปีชีส์ในสกุล ได้แก่:
เลอรัค
เลอรัค (Lörrach) เป็นเมืองในรัฐบาเดิน-เวือร์ทเทิมแบร์ค ทางตะวันตกเฉียงใต้ของประเทศเยอรมนี ตั้งอยู่ในหุบเขาวีเซอ ใกล้กับพรมแดนประเทศฝรั่งเศสและสวิตเซอร์แลนด์ อุตสาหกรรมหลักของเมืองคือโรงงานช็อกโกแลตยี่ห้อมิลคา (Milka) เมืองมีประชากรทั้งสิ้น 49,213 คน (ค.ศ. 2017)
ชื่อเมืองเลอรัคปรากฎครั้งแรกในเอกสารปีค.ศ. 1102 ในชื่อ ลอร์ราโค (Lorracho) ต่อมาใน ค.ศ. 1403 ก็ได้รับการประกาศเป็นเมืองค้าขายโดยพระเจ้ารูแพร์ทแห่งเยอรมนี
กฎว่าด้วยความชั่วสิบประการ
กฎว่าด้วยความชั่วสิบประการ (Ten Abominations) เป็นกฎหมายจีนดั้งเดิมประเภทหนึ่งที่กำหนดความผิดซึ่งทั่วไปมองว่าเป็นความชั่วช้าอย่างถึงที่สุด สังคมจะมีความไพบูลย์หากไม่มีผู้ฝ่าฝืนกฎนี้ สิบประการที่ว่ามีดังนี้
ผู้ฝ่าฝืนกระทำความผิดอย่างหนึ่งอย่างใดในสามประการแรกต้องระวางโทษประหารชีวิตตามกฎหมายจีนดั้งเดิม
กฎว่าด้วยความชั่วสิบประการนี้เป็นกฎที่ถือกันเคร่งครัดมาก ถึงแม้จะเป็นใครใหญ่โตมาจากไหน หรือมีเอกสิทธิ์ใด ๆ ทางกฎหมาย เช่นตามกฎว่าด้วยเอกสิทธิ์แปดประการ หากฝ่าฝืนกฎสิบประการนี้ก็ต้องระวางโทษอย่างเดียวกันหมด
Zhangiella
Zhangiella เป็นสกุลของไฮโดรซัวที่อยู่ในวงศ์ Australomedusidae.
สปีชีส์ในสกุล ได้แก่:
หม่อมเจ้าภัทรลดา ดิศกุล
หม่อมเจ้าภัทรลดา ดิศกุล (ราชสกุลเดิม ฉัตรชัย ; 27 มีนาคม พ.ศ. 2467 – 29 มีนาคม พ.ศ. 2551) เป็นองค์ที่ปรึกษามูลนิธินวราชดำริอนุรักษ์ฝ่ายเหนือ
ไดอาน่า จงจินตนาการ
ไดอาน่า จงจินตนาการ (ชื่อเล่น: ได๋) มีชื่อจริงว่า เม่ยหลิง แซ่จง หรือ จง เหม่ยฺ หลิง (จีนตัวย่อ: 鍾美玲; จีนตัวเต็ม: 钟美玲) เกิดเมื่อวันที่ 13 สิงหาคม พ.ศ. 2524 ที่ฮ่องกง เป็นทั้งพิธีกร, ดีเจ และนักแสดงชาวไทย-ฮ่องกง
ดาร์บี
ดาร์บี (Derby) เป็นเมืองในภาคมิดแลนด์สตะวันออกของอังกฤษ ตั้งทางตอนกลางค่อนไปทางเหนือของอังกฤษ บนฝั่งแม่น้ำเดอร์เวนต์ จากการสำรวจประชากรใน ค.ศ. 2001 เป็นเมืองที่มีประชากรอันดับ 18 ในอังกฤษ วัดจากเขตเมือง
เมืองมีชุมทางรถไฟ มีอุตสาหกรรมเครื่องยนต์อากาศยาน เคมีภัณฑ์ สิ่งทอ พลาสติก และเครื่องปั้นเผาที่มีชื่อเสียง เป็นสถานที่เกิดของนักปรัชญาชื่อ เฮอร์เบิร์ต สเปนเซอร์ ใน ค.ศ. 1820
เดอะซิมส์: สัตว์เลี้ยงแสนรู้
เดอะซิมส์ สัตว์เลี้ยงแสนรู้ (The Sims: Unleashed) เป็นภาคเสริมของเกมเดอะซิมส์ ต่อจากวัยรักพักร้อน พัฒนาโดย บริษัท Maxis/EA เขียนโดย แม็กซิส/บริษัทอีเอ ซึ่งเป็นประเภทเกมจำลอง ผลิตเมื่อ 23 กันยายน พ.ศ. 2545 (ค.ศ. 2002) สิ่งที่เพิ่มเข้ามาในภาคนี้คือระบบสัตว์เลี้ยง ระบปฏิสัมพันธ์ต่าง ๆ ไอเท็ม และย่านที่พักอาศัยที่ใหญ่ขึ้น
สัตว์เลี้ยง
ผู้เล่นสามารถซื้อสัตว์เลี้ยงได้จากย่านเมืองเก่าของประเทศซิมส์ ซึ่งสามารถซื้อสัตว์เลี้ยงมาเพิ่มเป็นสมาชิกของครอบครัวได้ 2 ชนิด เคือ แมว และสุนัข ซึ่งสัตว์ทั้งสองชนิดจะมีสิทธิ์ใช้นามสกุลของผู้เล่นด้วย และสัตว์เลี้ยงอื่น ๆ ที่ไม่ได้เพิ่มเป็นสมาชิกของครอบครัวแต่ก็สามารถเลี้ยงดูมันได้ คือ ปลา นก เต่า และอีกัวนา (มีนกบางชนิดสามารถซื้อได้ในบ้านของผู้เล่น)
คะแนนทักษะของสัตว์เลี้ยง
เมื่อเราซื้อสุนัขหรือแมวมาเป็นสมาชิกในครอบครัวแล้ว เราสามารถฝึกฝนมันเพื่อเพิ่มคะแนนทักษะของสัตว์เลี้ยง ซึ่งส่งผลต่ออุปนิสัยของตัวสัตว์เลี้ยง ในย่านเมืองเก่านั้นยังมีสถานที่ประกวดสัตว์เลี้ยงจำพวกแมวและสุนัข หากชาวซิมส์มีสัตว์เลี้ยงที่มีคะแนนทักษะสูงพอ ก็สามารถขว้าถ้วยรางวัลในการประกวดได้
อิ๋นชวัน
อิ๋นชวัน เป็นเมืองหลวงของเขตปกครองตนเองหนิงเซี่ยหุย สาธารณรัฐประชาชนจีน และเคยเป็นเมืองหลวงของอาณาจักรเซี่ยตะวันตกของชาวตันกุต นครอิ๋นชวันมีพื้นที่ 8874.61 sqkm และมีประชากรทั้งหมด 2.29 ล้านคน พื้นที่ตัวเมืองมีผู้อยู่อาศัยจำนวน 1,487,561 คน กระจายตัวภายในเขตทั้ง 3 เขต ชื่อเมืองมีความหมายตามตัวอักษรว่า "แม่น้ำสีเงิน"
อิ๋นชวันตั้งอยู่ใกล้แม่น้ำเหลือง ซึ่งไหลผ่านทางทิศตะวันออกของเมือง อิ๋นชวันเป็นที่รู้จักในนาม "เมืองริมแม่น้ำภาคตะวันตกเฉียงเหนือ" และ "บ้านของปลาและข้าว" ปัจจุบัน อิ๋นชวันเป็นสถานที่จัดงาน ไชนา-อาหรับ เอกซ์โป (China-Arab Expo) ซึ่งเป็นเวทีสำหรับการแลกเปลี่ยนทางวัฒนธรรมและเศรษฐกิจระหว่างประเทศจีนและกลุ่มประเทศอาหรับ
เมืองนี้ยังเป็นที่ตั้งของมหาวิทยาลัยหนิงเซี่ย ซึ่งเป็นมหาวิทยาลัยสมบูรณ์แบบ (comprehensive university) ระดับภูมิภาคที่ใหญ่ที่สุดภายใต้โครงการ 211 ในเขตปกครองตนเองหนิงเซี่ยหุย
ภูมิศาสตร์
อิ๋นชวันตั้งอยู่กึ่งกลางที่ราบอิ๋นชวันหรือที่ราบหนิงเซี่ย มีที่กำบังจากทะเลทรายมองโกเลียโดยทิวเขาเฮ่อหลานทางทิศตะวันตก แม่น้ำเหลืองไหลผ่านอิ๋นชวันจากตะวันตกเฉียงใต้ไปตะวันออกเฉียงเหนือ ความสูงเฉลี่ยของอิ๋นชวัน คือ 1,100 เมตร (ประมาณ 3,608 ฟุต) ใจกลางเมืองอิ๋นชวันตั้งอยู่กึ่งกลางระหว่างแม่น้ำเหลืองและขอบทิวเขาเฮ่อหลาน
ภูมิอากาศ
อิ๋นชวันมีสภาพภูมิอากาศแบบทะเลทรายที่หนาวเย็น (เคิพเพิน BWk) โดยมีปริมาณน้ำฝนรายปี 186 mm อิ๋นชวันมีฤดูกาลที่แตกต่างกัน โดยมีฤดูหนาวที่หนาวเย็นและแห้งแล้ง ฤดูใบไม้ผลิมาช้า และมีฤดูร้อนที่สั้น อุณหภูมิเฉลี่ย 24 ชั่วโมงต่อเดือนอยู่ระหว่าง −7.9 °C ในเดือนมกราคม จนถึง 23.5 °C ในเดือนกรกฎาคม โดยมีค่าเฉลี่ยรายปีอยู่ที่ 9.00 °C ความแปรผันของอุณหภูมิในแต่ละวันมีแนวโน้มที่จะมากขึ้นอันเนื่องมาจากความแห้งแล้ง ซึ่งส่วนหนึ่งมีส่วนทำให้เกิดสภาพอากาศที่มีแดดจัด ด้วยเปอร์เซ็นต์แสงแดดที่เป็นไปได้รายเดือนตั้งแต่ 63 เปอร์เซ็นต์ในสามเดือนถึง 71 เปอร์เซ็นต์ในเดือนพฤศจิกายน เมืองนี้ได้รับแสงแดด 2,906 ชั่วโมงต่อปี และมี 158 วันที่ไม่มีน้ำค้างแข็ง
แอนดรูว์ ออร์ด
แอนดรูว์ ออร์ด เป็นผู้จัดการทีมฟุตบอลชาวอังกฤษ-ออสเตรเลีย เคยคุมทั้งทีมชาติและสโมสรหลายแห่งในทวีปเอเชีย เขาเคยเป็นหัวหน้าฝ่ายพัฒนาเยาวชนของบุรีรัมย์ ยูไนเต็ด
ช่วงแรก
ออร์ดเล่นตำแหน่งกองหลังตัวกลางตั้งแต่สมัยที่เล่นฟุตบอลกึ่งอาชีพ เขารับงานเป็นโค้ชตั้งแต่ช่วงอายุน้อย ๆ หลังจากที่ไม่เคยได้รับสัญญาเต็มเวลา ในปี ค.ศ. 2006 ซึ่งเขาย้ายไปเพิร์ท เขาได้เข้าร่วมศูนย์ฝึกแห่งชาติเวสเทิร์นออสเตรเลีย ซึ่งผลิตผู้เล่นของทีมชาติออสเตรเลีย เขายังทำงานในประเทศพม่าในการพัฒนาระบบเยาวชนของย่างกุ้งยูไนเต็ด ก่อนที่จะกลับไปเวสเทิร์นออสเตรเลียอีกครั้ง
แอร์ฟอร์ซ เซ็นทรัล
ในฤดูกาล 2561 ออร์ดเข้ามาแทนที่ของสะสม พบประเสริฐ ในตำแหน่งหัวหน้าผู้ฝึกสอนของแอร์ฟอร์ซ เซ็นทรัล หลังจากที่พบว่า "อินทรีทัพฟ้า" อยู่ในอันดับท้ายตาราง เขาพาทีมเก็บชัยชนะได้ตั้งแต่นัดแรกที่คุมทีม เมื่อวันที่ 8 เมษายน ค.ศ. 2018 นัดที่บุกไปชนะนครราชสีมา 1-0 อย่างไรก็ตาม ในหลายนัดถัดมา ทีมไม่สามารถเก็บชัยชนะได้เลย ทำให้แอนดรูว์ ออร์ด รับผิดชอบลาออกจากตำแหน่งหลังจบนัดสุดท้ายของเลกแรก ฤดูกาล 2561
เอฟซีดับเบิลยู เซาท์เทิร์น เฮฟวี่เวท แชมเปียนชิพ
เอฟซีดับเบิลยู เซาท์เทิร์น เฮฟวี่เวท แชมเปียนชิพ เป็นเข็มขัดแชมป์รุ่นเฮฟวี่เวทของค่ายพัฒนาทักษะ ฟลอริดาแชมเปียนชิปเรสต์ลิง ก่อตั้งขึ้นเมื่อ 26 มิถุนายน 2007 และเข็มขัดได้ยุบลงในวันที่ 22 มีนาคม 2008
ตำบลกองทูล
ตำบลกองทูล เป็นตำบลหนึ่งในอำเภอหนองไผ่ จังหวัดเพชรบูรณ์ ตั้งอยู่ทางตอนกลางของอำเภอ แบ่งเป็นหมู่บ้านทั้งหมด 8 หมู่บ้าน ตำบลกองทูลมีองค์กรปกครองส่วนท้องถิ่น 1 แห่ง คือ องค์การบริหารส่วนตำบลกองทูล มีพื้นที่ครอบคลุมตำบลกองทูลทั้งหมด มีประชากรในปี พ.ศ. 2560 จำนวน 4,323 คน มีอาณาเขตติดต่อกับตำบลอื่น วนตามเข็มนาฬิกาจากทิศเหนือ ได้แก่ ตำบลนาเฉลียง ตำบลท่าแดง ตำบลเพชรละคร ตำบลบ้านโภชน์ ตำบลบัววัฒนา และตำบลหนองไผ่
กาจบัณฑิต ใจดี
กาจบัณฑิต ใจดี (เกิด 12 กรกฎาคม พ.ศ. 2539) ชื่อเล่น จูเนียร์ เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3
ตำบลกองทูล
การปกครอง
ตำบลกองทูล แบ่งเขตการปกครองเป็นหมู่บ้านทั้งหมด 8 หมู่บ้าน ดังนี้
กาจบัณฑิต ใจดี
ประวัติ
กาจบัณฑิต ใจดี มีชื่อเล่นว่า จูเนียร์ เกิดเมื่อวันที่ 12 กรกฎาคม 2539 จบการศึกษาปริญญาตรีจากคณะวิทยาศาสตร์ มหาวิทยาลัยธรรมศาสตร์ งานอดิเรกชอบเล่นฟุตบอลและชกมวย
การทำงานในวงการบันเทิง
กาจบัณฑิตเข้าสู่วงการบันเทิงจากการชักชวนของผู้จัดการ แป๊ะ-ทศพล เป็งแก้ว ซึ่งทำงานเป็นผู้สื่อข่าวสายบันเทิงของ ช่อง 3 ที่เห็นเขาจากงานฟุตบอลประเพณีจุฬาฯ - ธรรมศาสตร์​ โดยยืนถือธงอยู่ข้างหลัง ริว-วชิรวิชญ์ วัฒนภักดีไพศาล ส่วนงานในวงการบันเทิงเริ่มต้นจากงานถ่ายแบบ โฆษณา ถ่ายเอ็มวี กระทั่งปี​ 2564 ได้เซ็นสัญญาเป็นนักแสดงในสังกัดช่อง 3 เอชดี และมีผลงานละครที่ออกอากาศเรื่องแรกในปี​ 2565 เรื่อง​ ยมทูตกับภูตสาว โดยรับบทเป็น ทันทัน นักธุรกิจเครื่องดนตรี ต่อมาในปี​ ​2566 คือเรื่อง​ 18 มงกุฎสะดุดเลิฟ และมีละครตามมาคือดวงใจเทวพรหมตอน​ ขวัญฤทัย,ยัยปลาไหลกับนายไฮโซ,น่านฟ้าชลาลัยและ​ภาพยนตร์​ธี่หยด
ย่าหยา (พืช)
ย่าหยา มีชื่ออื่นๆคือ ต้นอ่อมแซบ เบญจรงค์ ๕ สี บุษบาริมทางหรือ ตำลึงหวาน (Chinese violet; Coromandel; Ganges primrose; Philippine violet); (L.) T. Anders.) คล้ายต้นต้อยติ่ง แต่ไม่มีขน ใบสากไม่แหลม ดอกมีห้าสี ขยายพันธุ์ด้วยการปักชำ ควรปลูกให้โดนแดดพอสมควร ประโยชน์ใช้เป็นไม้ประดับ มีสรรพคุณบำรุงเลือด บำรุงกำลัง บำรุงสายตา
แขวงตลาดบางเขน
ที่ตั้งและอาณาเขต
แขวงตลาดบางเขนมีพื้นที่ติดต่อเขตปกครองข้างเคียงดังนี้
วัดพระธาตุประสิทธิ์
วัดพระธาตุประสิทธิ์ หรือ วัดธาตุประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาหว้า อำเภอนาหว้า จังหวัดนครพนม
วัดพระธาตุประสิทธิ์ เดิมชื่อ วัดธาตุ เนื่องจากมีเจดีย์เก่าแก่ที่ไม่ปรากฏหลักฐานว่าสร้างมาในสมัยใด ลักษณะเป็นเจดีย์รูปสี่เหลี่ยมย่อมุมไม้สิบสองฐาน สภาพพระธาตุเมื่อแรกพบ มีสภาพชำรุดทรุดโทรมมีเถาวัลย์ปกคลุมไปทั้งองค์พระธาตุ พบโดยชนเผ่าญ้อ ต่อมาพระเจ้าไชยเชษฐาได้เข้ามาบูรณะใหม่ ต่อมา พ.ศ. 2454 พระครูประสิทธิ์ศึกษากร เจ้าอาวาสวัดธาตุประสิทธิ์ ได้ก่อสร้างพระธาตุเจดีย์องค์ใหม่โดยสร้างเลียนแบบพระธาตุพนมบางส่วน กว้างด้านละ 7.2 เมตร วัดโดยรอบฐาน 24.5 เมตร สูง 24.52 เมตร สร้างเสร็จสมบูรณ์ในปี พ.ศ. 2506 ได้อัญเชิญพระบรมสารีริกธาตุ พระอรหันต์ธาตุรวม 24 พระองค์ และดินจากสังเวชนียสถาน และพระพุทธรูปที่พบใน เจดีย์องค์ที่เก่ามาบรรจุไว้ในองค์พระธาตุ และเมื่อปี พ.ศ. 2500 ได้อัญเชิญพระพุทธบาทจำลองที่อัญเชิญมาจากกรุงเทพ พร้อมตั้งชื่อพระธาตุใหม่ว่า พระธาตุประสิทธิ์
พระธาตุองค์นี้เป็นพระธาตุประจำวันเกิดของผู้ที่เกิดวันพฤหัสบดี ทุกปีจะมีงานนมัสการพระธาตุ คือ งานบุญเดือนสี่ของดีนาหว้าซึ่งตรงกับวันขึ้น 12 ค่ำ เดือนสี่ ถึงวันขึ้น 15 ค่ำ เดือนสี่
Zanclea
Zanclea เป็นสกุลของไฮโดรซัวที่อยู่ในวงศ์ Zancleidae.
สกุลมี การกระจายทั่วโลก
สปีชีส์ในสกุล ได้แก่:
เควี 35
หลุมฝังพระศพ KV35 เป็นสุสานอียิปต์โบราณที่ตั้งอยู่ในหุบเขากษัตริย์ในเมืองลักซอร์ ประเทศอียิปต์ มันถูกค้นพบโดย Victor Loret ในเดือนมีนาคมปี ค.ศ.1898 และมีหลุมฝังพระศพของฟาโรห์อเมนโฮเทปที่สอง
เค้าโครงและประวัติ
รูปแบบของสุสานราชวงศ์แปดต้น แต่คุณสมบัติหลายอย่างทำให้หลุมฝังศพนี้โดดเด่น ห้องฝังศพเป็นรูปสี่เหลี่ยมผืนผ้าและแบ่งออกเป็นส่วนบนและส่วนล่างโดยส่วนล่างถือโลงศพของกษัตริย์ รูปแบบของห้องฝังศพนี้กลายเป็น 'มาตรฐาน' สำหรับการฝังศพของราชวงศ์ในราชวงศ์ใหม่ภายหลัง
ภายหลังหลุมฝังศพถูกใช้เป็นเป็นที่รวมพระศพพระราชวงศ์ พระศพของบุคคลต่อไปนี้ถูกย้ายมาที่นี่ในช่วงระยะเวลากลางที่สามและได้รับการระบุโดยจารึกบนผ้าคลุมศพของพระองค์
รายชื่อบุคคลที่ย้ายพระศพในภายหลัง:
รถไฟฟ้าด่วนคุร์เคาน์
รถไฟฟ้าด่วนคุร์เคาน์ (रैपिड मेट्रो रेल गुड़गांव, Raipiḍ Mēţrō Rēl Guḍ.agāṃv) เป็นระบบรถไฟฟ้าในเมืองคุร์เคาน์ ชานกรุงนิวเดลี เป็นรถไฟฟ้าที่สามารถเชื่อมต่อกับรถไฟใต้ดินเดลี สายสีเหลืองได้ สร้างและดำเนินการโดยบริษัทรถไฟฟ้าด่วนคุร์เคาน์ ใช้เวลาในการก่อสร้าง 30 เดือน เปิดให้บริการวันที่ 14 พฤศจิกายน ค.ศ. 2013
ระยะที่ 1 (เปิดให้บริการ)
มีระยะทาง 5.1 กิโลเมตร เป็นทางคู่ ชานชาลาของแต่ละสถานียาว 75 เมตร ศูนย์ซ่อมบำรุงจะอยู่ระหว่างสถานี Micromax Moulsari Avenue และสถานี ระยะที่ 3
ระยะที่ 2
มีระยะทาง 7 กิโลเมตร จำนวน 6 สถานี จะเปิดให้ริการในปี ค.ศ. 2015
ระบบรถไฟฟ้า
ในวันที่ 21 เมษายน ค.ศ. 2010 ซีเมนส์ ได้ชนะการประกวดราคาระบบรถไฟฟ้า โดยรถไฟฟ้าเป็นรถไฟฟ้าแบบ 3 คันต่อขบวน ทั้งหมด 5 ขบวน โดยเป็นรถไฟฟ้าตัวถังอะลูมิเนียม มีระบบปรับอากาศ รถไฟฟ้ามีสีเงินและน้ำเงิน ความยาวขบวน (3คัน) คือ 59.94 เมตร กว้าง 2.8 เมตร แต่ละคันมี 4 ประตู ความเร็วสูงสุด 80 กิโลเมตรต่อชั่วโมง
การให้บริการ
รถไฟฟ้าให้บริการเวลา 6.05-0.20 น. ความถี่ 4 นาทีต่อขบวน ความจุ 800 คนต่อขบวน รถไฟฟ้าออกแบบให้มีความจุผู้โดยสารได้ 24,000 คนต่อชั่วโมง
ปิตุฆาต
ปิตุฆาต (patricide) หมายถึง การฆ่าบิดาของตัวเอง คำว่า "ปิตุฆาต" มาจากการรวมกันของ 2 คำคือ ปิตุ (พ่อ) และ ฆาต (ฆ่า) สำหรับคำในภาษาอังกฤษ patricide มาจากการรวมกันของคำในภาษาละติน pater (พ่อ) และคำปัจจัย -cida (ฆ่า)
ในทางกฎหมาย การทำปิตุฆาตมีโทษถึงประหารชีวิตตามประมวลกฎหมายอาญา มาตรา 289 และเป็น 1 ใน อนันตริยกรรม (กรรมที่หนักที่สุด) 5 อย่างของพระพุทธศาสนา
เค้กพีเอชพี
เค้กพีเอชพี (CakePHP) คือ เฟรมเวิร์กที่เขียนขึ้นโดยใช้ภาษาพีเอชพี ซึ่งเป็นตัวช่วยสำหรับพัฒนาเว็บโดยใช้ภาษา PHP และถูกออกแบบบนพื้นฐาน MVC (Model, View, Controller) กล่าวคือ CakePHP ถูกพัฒนาขึ้นโดยใช้ภาษาพีเอชพี ซึ่งช่วยให้สามารถพัฒนาเว็บได้เร็วยิ่งขึ้น โดยเน้นที่การพัฒนาระบบเว็บที่มีขนาดใหญ่ ซึ่งโดยทั่วไปแล้วจะใช้เวลาในการพัฒนามาก แต่หากใช้ CakePHP ก็จะสามารถพัฒนาได้รวดเร็วยิ่งขึ้นเพราะ CakePHP มีตัวช่วย และยังเขียน Code เพียงเล็กน้อยก็สามารถทำงานได้ (Write less do more)
PHP Framework
PHP Framework เป็นศูนย์รวมของ Class ที่ถูกพัฒนาขึ้นในรูปแบบของ OOP (Object Oriented Programming) โดยมี run-time ที่ช่วยในการพัฒนาเว็บแอปพลิเคชันได้อย่างรวดเร็ว ในการพัฒนาเว็บแอปพลิเคชันโดยทั่วไป นักพัฒนาจะเก็บไฟล์และโครงสร้างโปรแกรมของตัวเองไว้ใช้เพื่อให้การพัฒนาเว็บเป็นไปด้วยความรวดเร็ว แต่ก็มีข้อเสียคือนักพัฒนาคนอื่นต้องมาเรียนรู้ในแต่ละ Class ว่าแต่ละ Class มี Member อะไร และมี Function อะไร ซึ่งทำให้เสียเวลามาก นั่นก็หมายความว่านักพัฒนาแต่ละคนจะรู้เพียง Class ของตัวเองแต่คนอื่นต้องใช้เวลาในการเรียนรู้ ทางแก้คือใช้ CakePHP โดยนักพัฒนาแต่ละคนจะใช้มาตรฐานเดียวกันในการพัฒนา Web Application ซึ่งทำให้การพัฒนาเป็นไปในทิศทางเดียวกันเรียกว่า ธรรมเนียมการเขียนโปรแกรมเดียวกัน
ใน CakePHP จะถูกออกแบบมาให้ช่วยในการจัดการ Active Record, Association Data Mapping, Front Controller และ MVC โดย MVC จะเป็นหัวใจหลักของ CakePHP โดยมี Model View และ Controller
จากการออกแบบของ CakePHP นั้นทำให้นักพัฒนาไม่ต้องเสียเวลาในการแก้ปัญหาทั่ว ๆ ไปของโปรแกรม นักพัฒนาสามารถแยกส่วนของ Business logic ออกมาต่างหากทำให้การพัฒนามีความรวดเร็วมากยิ่งขึ้น
แน่นอน CakePHP เป็น Open Source และเป็นของฟรีใครก็สามารถใช้ได้ ซึ่งสามารถแจกจ่ายภายใต้การอนุญาตของ MIT นั่นก็หมายความว่านอกจากจะเป็นของฟรีแล้วเรายังสามารถที่จะปรับเปลี่ยนซอสโค๊ดได้
หลักการ MVC (Model View and Controller)
MVC เป็นสถาปัตยกรรมของการเขียนโปรแกรมแบบใหม่ที่แยกส่วนการทำงานแต่ละส่วนให้เป็นอิสระต่อกัน คือ ส่วนของ Model เป็นส่วนที่ทำงานอยู่กับฐานข้อมูล
M คือ Model, V คือ View และ C คือ Controller
View เป็นส่วนหลักของ User Interface หรือส่วนติดต่อกับผู้ใช้ ซึ่ง View สามารถที่จะมี Template ของ Layout ที่แตกต่างกันไปได้ โดยข้อมูลต่าง ๆ จะถูกส่งมาจาก Controller แล้วนำมาแสดงผลที่ View เช่นเดียวกันหากเป็นข้อมูลจากฟอร์มก็จะสร้างที่ View แล้วส่งต่อให้กับ Controller ต่อไป
Controller เป็น Business Logic หลักของโปรแกรมซึ่งเป็นตัวเชื่อมระหว่าง View กับ Model เช่น การรับค่าจากฟอร์มโดยฟอร์มอยู่ที่ View ส่งค่าให้กับ Controller แล้ว Controller ก็จะทำการสร้าง Logic ในการบันทึกข้อมูล แล้วส่งให้แก่ Model ซึ่ง Model ก็จะรับ Logic ในการบันทึกแล้วบันทึกข้อมูลลงฐานข้อมูลต่อไป
หลักการทำงานของ MVC
คุณสมบัติของ CakePHP
CakePHP เป็น framework ที่ช่วยให้เราสามารถพัฒนาเว็บแอพลิเคชั่นได้อย่างรวดเร็วโดยคุณสมบัติโดยทั่วไปของ CakePHP นั้น มีดังนี้
ความต้องการของ CakePHP
HTTP Server เช่น Apache ที่เปิดโหมด session และ mod_rewrite
ระบบฐานข้อมูล ที่ทำงานได้เช่น MySQL, PostgreSQL และ ADODB
ธรรมเนียมการเขียน Controller
Controller แปลง่าย ๆ ก็คือ ตัวควบคุมนั่นเอง ใน CakePHP Controller เป็นตัวควบคุมการไหลของข้อมูลระหว่างผู้ใช้ในส่วนของ View กับส่วนที่ติดต่อฐานข้อมูลในส่วนของ Model
ในหัวข้อที่ผ่านมาเราได้ทำการเชื่อมต่อกับฐานข้อมูลแล้วคราวนี้เรามาเริ่มเขียน Controller กันก่อน โดยใช้ Text Editor ที่ถนัดเช่น Editplus
ไฟล์ app/controllers/contents_controller.php
Tetrapoma
Tetrapoma เป็นสกุลของไฮโดรซัวที่อยู่ในวงศ์ Campanulinidae มีเพียงสปีชีส์เดียวคือ Tetrapoma quadridentatum.
สปีชีส์นี้พบได้ในอเมริกาและภูมิภาคอาร์กติก
ยาซูโตชิ มิอูระ
ยาซูโตชิ มิอูระ (三浦 泰年; Yasutoshi Miura) เป็นอดีตนักฟุตบอลทีมชาติญี่ปุ่น เป็นอดีตผู้จัดการทีมของสโมสรฟุตบอลคาโงชิมะยูไนเต็ด ทีมในระดับเจลีก ดิวิชัน 3 ของญี่ปุ่น
ยาซูโตชิ มิอูระ ผ่านการคุมสโมสรมาหลายระดับ รวมทั้งสโมสรฟุตบอลจังหวัดเชียงใหม่ และยังเป็นพี่ชายของคาซูโยชิ มิอูระ นักฟุตบอลทีมชาติญี่ปุ่นเจ้าของสถิตินักเตะที่อายุมากที่สุดที่ลงเล่นในเจลีก
เส้นทางอาชีพ
มิอูระ เคยค้าแข้งกับสโมสรโยมิอูริหรือต่อมาเปลี่ยนชื่อเป็นเวอร์ดี คาวาซากิ และเป็นกัปตันทีมของสโมสรชิมิซุ เอส-พัลส์ สโมสรอวิสปา ฟูกูโอกะ สโมสรวิสเซล โคเบะ และเคยมีชื่อติดทีมชาติญี่ปุ่นชุดใหญ่ 3 ครั้งในปี 1993 เคยพาทีมคว้าแชมป์เอเชียนคลับแชมเปียนชิพในปี 1987 ก่อนที่จะเลิกเล่นในปี 2003
หลังจากนั้น ผ่านการคุมกับมากับสโมสรฟุตบอลกิราวานซ์ คิตากีวชู และโตเกียว เวอร์ดี ก่อนจะย้ายมาคุมเชียงใหม่ เอฟซีในปี 2015 แต่ไม่ค่อยประสบความสำคัญเท่าไหร่นัก จึงได้ย้ายกลับมาญี่ปุ่นเพื่อคุมสโมสรคาทัลเลอร์ โทยามะ ก่อนจะมาลงเอยกับคาโงชิมะยูไนเต็ดในปี 2017 พร้อมทั้งให้โอกาสสิทธิโชค ภาโส นักฟุตบอลชาวไทยได้ไปเล่นอยู่ที่สโมสรแห่งนี้ด้วยสัญญายืมตัว หลังจากสิทธิโชคทำผลงานได้ดีในช่วงทดสอบฝีเท้าที่ญี่ปุ่น
สาเก
สาเก อาจหมายถึง
จอห์น ซี. บัวโล กรานท์
จอห์น ขาลส์ บัวโล กรานท์ (John Charles Boileau Grant; 1886–1973) เป็นนักกายวิภาคศาสตร์ชาวบริเตน-แคนาดา ประธานภาควิชากายวิภาคศาสตร์ คณะแพทยศาสตร์ มหาวิทยาลัยโทรอนโต ตั้งแต่ปี 1930 ถึง 1956 กรานท์เป็นที่รู้จักดีจากหนังสือเรียนของเขา Grant's Atlas of Anatomy (แผนที่ภายวิภาคศาสตร์มนุษย์โดยกรานท์) และ Grant's Dissector (การผ่าศพโดยกรานท์) ที่ซึ่งปัจจุบันตีพิมพ์เป็นรุ่นที่ 16 และใช้ศึกษาในหมู่นักเรียนแพทย์ทั่วโลก
กรานท์เสียชีวิตในวันที่ 14 สิงหาคม 1973 ด้วยวัย 87 ปี
การศึกษา
กรานท์เกิดในเมืองโลนเฮด ทางใต้ของเอดินบะระในปี 1886 และเขาศึกษาวิชาแพทยศาสตร์ที่วิทยาลัยแพทยศาสตร์ มหาวิทยาลัยเอดินบะระ และจบการศึกษาด้วยวุฒิ M.B., Ch.B. ในปี 1908 ขณะอยู่ที่เอดินบะระ กรานท์ได้ทำงานร่วมกับเดเนียล จอห์น คันนิงแฮม และได้เหรียญรางวัลรุ่นเล็กและรุ่นโตในภายวิภาคเชิงปฏิบัติ (Practical Anatomy) และ Mackenzie Bursary สำหรับการผ่าศพ ในปี 1909 จนถึงปี 1911 เขาเข้าทำงานเป็นผู้ช่วยผ่าอาจารย์ใหญ่ของศาสตราจารย์ฮาวเดินที่มหาวิทยาลัยเดอร์แฮม และได้รับเชือกตั้งเป็นเฟลโลว์ (fellow) ประจำราชวิทยาลัยศัลยศาสตร์เอกินบะระ (Royal College of Surgeons of Edinburgh) ในปี 1913
การทำงาน
ในปี 1919 เขาทำงานด้านกายวิภาคศาสตร์ที่มหาวิทยาลัยนิวคัสเซิล ก่อนจะย้ายมาประเทศแคนาดา ภายหลังไดรับแต่บตั้งเป็นประธานภาควิชากายวิภาคศาสตร์ มหาวิทยาลัยมานิทอบา ด้วยวัย 33 ปี ในปี 1930 เขาได้รับแต่งตั้งเป็นประธานภาควิชากายวิภาคศาสตร์ มหาวิทยาลัยโทรอนโต ที่ซึ่งเขาดำรงตำแหน่งเป็นเวลา 26 ปี จนเกษียณอายุในปี 1956 ที่โทรอนโตนี้เป็นที่ซึ่งเขาได้เขียนหนังสือที่มีชื่อเสียงของเขา เขาตีพิมพ์ Method of Anatomy, Descriptive and Deductive (วิธีวิทยาของภายวิภาคศาสตร์, คำอธิบายและความคิดเห็น) ในปี 1937 ต่อมาเขาได้ตีพิมพ์ Handbook of Dissectors (คู่มือสำหรับนักผ่าศพ) ในปี 1940 ร่วมกับคาเทส์ (Cates) ในปัจจุบันหนังสือเล่มนี้คือ Grant's Dissector (การผ่าศพโดยกรานท์) และตีพิมพ์เป็นรุ่นที่ 16 ในปัจจุบัน ในปี 1943 เขาได้ตีพิมพ์ Grant's Atlas of Anatomy (กายวิภาคศาสตร์ร่างกายมนุษย์โดยกรานท์) ที่ซึ่งปัจจุบันตีพิมพ์เป็นรุ่นที่ 13 Grant was a very popular teacher, year on year his students voted his class in anatomy as the most popular in the faculty. ภายหลังเกษียณอายุแล้ว เขาได้ประกอบหน้าที่เป็นผู้ดูแลและภัณฑารักษ์ประจำพิพิธภัณฑ์กายวิภาคศาสตร์ มหาวิทยาลัยโทรอนโต (Anatomy Museum at the University of Toronto)
เกียรติประวัติ
พิพิธภัณฑ์กายวิภาคศาสตร์ มหาวิทยาลัยโทรอนโตตั้งชื่อตามเขา
ครูวดรากอน ซี201
ครูวดรากอน ซี201 (Crew Dragon C201) เป็นยานอวกาศ Crew Dragon ที่ผลิตและดำเนินการโดย SpaceX และใช้งานโดย Commercial Crew Program ของ NASA ใช้ในภารกิจ Demo-1 ที่ยังไม่มีลูกเรีอ โดยปล่อยตัวบนจรวด Falcon 9 เมื่อวันที่ 2 มีนาคม พ.ศ. 2562 ถึงสถานีอวกาศนานาชาติในวันที่ 3 มีนาคม พ.ศ. 2562 เป็นการบินทดสอบการโคจรครั้งแรกของยานอวกาศดรากอน 2 ยานอวกาศถูกทำลายโดยไม่คาดคิดในวันที่ 20 เมษายน พ.ศ. 2562 ระหว่างการทดสอบแยกเมื่อยิงเครื่องยนต์ SuperDraco ที่ Landing Zone 1
มะนาวไม่รู้โห่
มะนาวไม่รู้โห่ (ชื่อวิทยาศาสตร์: Carissa carandas L.; ชื่อสามัญ: Karanda; Carunda; Christ's thorn) หรือชื่อพื้นเมืองอื่นเช่น มะนาวโห่, หนามแดง, หนามขี้แฮด (เชียงใหม่) เป็นพืชที่มีลักษณะเป็นไม้พุ่มยืนต้นขนาดย่อม สูง 2-3 เมตร ตามกิ่งก้านมีหนามค่อนข้างยาวและแหลม ลักษณะใบ เป็นใบเดี่ยวรูปไข่รี ปลายและโคนมน ขอบเรียบ ดอกมีขนาดเล็กมีสีขาวเป็นช่อ หอมกลีบดอกเป็นรูปหอก ผลขนาดเท่าหัวแม่มือ เป็นพวงสีแดงสดแก่สีดำรับประทานได้
ชื่อ "มะนาวไม่รู้โห่" นั้นเป็นชื่อพืชที่มีปรากฏเรียกกันมาแต่โบราณ ซึ่งเห็นได้จากที่ปรากฏอยู่ในวรรณคดีเช่นในเรื่อง พระรถเมรี
นิเวศวิทยาและการแพร่กระจายเป็นพรรณไม้กลางแจ้ง ที่ขึ้นได้ดีในดินเกือบทุกชนิด
ประโยชน์
ประโยชน์ของมะม่วงหาวมะนาวโห่ อย่างที่ได้กล่าวมาแล้วข้างต้นว่ามะม่วงหาวมะนาวโห่สามารถนำมาใช้ประโยชน์ได้แทบทุกส่วนของต้น ทั้งการรับประทานผลสด การนำผลไปประกอบอาหาร การใช้ประโยชน์จากใบและยอดอ่อน รวมถึงราก ลำต้นและยาง โดยสามารถแยกแยะได้ดังนี้
ประโยชน์ของมะม่วงหาวมะนาวโห่ – ใบและยอดอ่อน - แก้อาการเจ็บคอ รักษาแผลในปากเจ็บในปาก - ช่วยลดอาการไข้ - มีสรรพคุณแก้อาการท้องเสีย - มะม่วงหาวมะนาวโห่มีประโยชน์ช่วยรักษาโรคลมชัก - มีประโยชน์ช่วยรักษาโรคบิด - สามารถช่วยไข้มาลาเลีย - แก้อาการปวดในช่องหู - มีสรรพคุณช่วยรักษาริดสีดวงทวาร
มาตุฆาต
มาตุฆาต (matricide) หมายถึง การฆ่ามารดาของตัวเอง คำว่า "มาตุฆาต" มาจากการรวมกันของ 2 คำคือ มาตุ (แม่) และ ฆาต (ฆ่า) สำหรับคำในภาษาอังกฤษ matricide มาจากการรวมกันของคำในภาษาละติน mater (แม่) และคำปัจจัย -cida (ฆ่า)
ในทางกฎหมาย การทำมาตุฆาตมีโทษถึงประหารชีวิตตามประมวลกฎหมายอาญา มาตรา 289 และเป็น 1 ใน อนันตริยกรรม (กรรมที่หนักที่สุด) 5 อย่างของพระพุทธศาสนา เป็นอย่างมาก
เจ้าผู้ครองโมนาโก
เจ้าผู้ครองโมนาโก (Prince de Monaco) คือองค์อธิปัตย์และประมุขแห่งราชรัฐโมนาโก โดยเจ้าผู้ครองทุกพระองค์ใช้ว่าเป็นสมาชิกแห่งราชวงศ์กรีมัลดีถึงแม้ว่าบางพระองค์นั้นโดยหลักมาจากราชวงศ์อื่น ๆ (กัวยง เดอ มาตีญง หรือ โปลีญัก) เมื่อเจ้าชายแรนีเยที่ 3 สิ้นพระชนม์ใน ค.ศ. 2005 ทรงเป็นกษัตริย์ที่ครองราชย์ยาวนานที่สุดในทวีปยุโรป และราชวงศ์กรีมัลดีซึ่งปกครองโมนาโกมากว่าแปดร้อยปีนั้นเป็นราชวงศ์ที่ปกครองยาวนานที่สุดในทวีปยุโรป
เจ้าผู้ครองโมนาโกพระองค์ปัจจุบันคือ เจ้าชายอาลแบร์ที่ 2 เสวยราชย์เมื่อปี ค.ศ. 2005 ต่อจากพระบิดา
สงครามประกาศเอกราชเม็กซิโก
สงครามประกาศเอกราชเม็กซิโก (Mexican War of Independence) สงครามนี้เริ่มต้นเมื่อวันที่ 16 กันยายน พ.ศ. 2353 ถึง 24 สิงหาคม พ.ศ. 2364 เพื่อประกาศเอกราชจากสเปนที่มายึดครองดินแดนเม็กซิโก สงครามเริ่มขึ้นจากความคิดของ พระชาวแพริชชื่อ มิเกล ฮิดัลโก (Miguel Hidalgo)
หมีกริซลี
หมีกริซลีเป็นหนึ่งในชนิดหมีที่มีขนาดใหญ่ที่สุดในโลกที่ยังคงดำรงเผ่าพันธุ์มาจนถึงปัจจุบัน และถือว่าเป็นสัตว์ในอันดับสัตว์กินเนื้อที่มีขนาดใหญ่ที่สุดในโลกด้วย เมื่อตัวผู้ที่มีขนาดโตเต็มที่อาจมีน้ำหนักได้ถึง 180-980 กิโลกรัม หรือ 1 ตัน และยืนด้วยสองขามีความสูงถึง 2.5 เมตร หรือ 3 เมตร
ลักษณะ
หมีกริซลี มีรูปร่างและสีขนทั่วไปเหมือนกับหมีสีน้ำตาลทั่วไป แต่มีความแตกต่างกันตรงที่ หมีกริซลีจะมีขนาดรูปร่างและน้ำหนักใหญ่กว่ามาก มีส่วนจมูกและปากที่ยื่นแหลมออกมา และมีกล้ามเนื้อที่แข็งแรงมากตรงบริเวณระหว่างหัวไหล่ของขาหน้าทั้ง 2 ข้าง ที่ปูดเป็นหนอกขึ้นมา ซึ่งไม่มีในหมีชนิดอื่น ๆ  ซึ่งทำให้หมีกริซลีมีพละกำลังในการขุด, ตะปบ, ปีนป่าย และวิ่ง ซึ่งความเร็วในการวิ่งเร็วถึง 50 กิโลเมตรต่อชั่วโมง  และมีเล็บนิ้วยาวและแข็งแรง แหลมคม ซึ่งมีความยาวพอ ๆ กับนิ้วมือมนุษย์
อาหาร
หมีกริซลี สามารถกินได้ทั้งเนื้อสัตว์และพืช, ผักผลไม้เป็นอาหาร เช่น ผลไม้จำพวกเบอร์รี แต่อาหารหลักของหมีกริซลีแล้วจะเป็นปลา
โดยจะลงไปจับในลำธารหรือน้ำตกขณะที่ปลาว่ายผ่าน เช่น ปลาแซลมอน, ปลาเทราต์ หรือปลาเบส แต่ก็สามารถฆ่าและล่าสัตว์ขนาดใหญ่เป็นอาหารได้ด้วย เช่น กวางมูส หรือแม้แต่กระทั่งมนุษย์
แหล่งอาศัย
หมีกริซลี กระจายพันธุ์อยุ่ทั่วไปในทวีปอเมริกาเหนือและอะแลสกา ความใหญ่โตของร่างกายขึ้นอยู่กับความสมบูรณ์ของแหล่งอาหาร ทำให้หมีกริซลีที่อยู่ในประเทศแคนาดาและอะแลสกาจะตัวใหญ่กว่าในสหรัฐอเมริกา เนื่องจากมีอาหารที่อุมสมบูรณ์กว่า แต่เมื่อถึงฤดูหนาวก็จะเข้าถ้ำเพื่อจำศีลเช่นเดียวกับหมีทั่วไป ขณะที่ตัวเมียที่ตั้งท้องจะให้กำเนิดลูกในช่วงนี้ ครั้งละไม่เกิน 3 ตัว โดยที่แม่หมีหรือหมีที่จำศีลจะไม่กินอาหารเลย แต่จะใช้พลังงานที่สะสมไว้จากอาหารที่กินเก็บไว้เผื่อก่อนเข้าสู่ฤดูกาลนี้ ซึ่งลูกหมีที่เกิดใหม่ จะมีความยาวราว 8 และไม่มีขนปกคลุมลำตัวเลย ยังไม่มีฟันและลืมตาไม่ได้ ใน 40 วันแรก ลูกหมีจะไม่ทำอะไรเลยนอกจากดูดนมแม่และนอนซุกอยู่กับตัวแม่ และจะมีพัฒนาการขึ้นเรี่อย ๆ ภายในระยะเวลา 1 ปี ลูกหมีจะมีน้ำหนักได้ประมาณ 50 ปอนด์ เมื่อโตได้ที่แล้ว แม่หมีจะพาลูก ๆ ออกจากถ้ำเพื่อหาอาหาร และสอนวิธีการดำรงชีวิตให้
โดยปกติแล้ว หมีกริซลีถือได้ว่าเป็นสัตว์ที่สันโดษ ยกเว้นในฤดูผสมพันธุ์ หรือช่วงที่มีลูกอ่อน หรือในช่วงที่อาหารขาดแคลน ซึ่งหมีจะมีความดุร้ายมาก และบุกเข้าทำร้ายและฆ่าผู้รุกรานได้ ไม่เว้นแม้แต่มนุษย์
พันธุ์ผสม
ที่เมืองคักโตวิก รัฐอะแลสกา หมีกริซลี มีรายงานว่าได้มีการผสมข้ามสายพันธุ์กับหมีขั้วโลก (U. maritimus) ด้วย ได้ลูกที่ออกมามีรูปร่างบึกบึนใหญ่โตและมีใบหูสามเหลี่ยมตั้งตรงอยู่ส่วนบนของหัวเหมือนหมีกริซลีย์ แต่ทว่ามีขนสีขาวเหมือนหมีขั้วโลก และมีลำตัวใหญ่โตกว่าสายพันธุ์ดั้งเดิมทั้งสองสายพันธุ์ ซึ่งหมีลูกผสมนี้มีชื่อเรียกว่า "ซูเปอร์แบร์" ซึ่งอาจเป็นอันตรายต่อผู้คนที่อาศัยอยู่ในแถบนั้น เนื่องจากหมีจะเข้ามาหาอาหารถึงในตัวเมือง โดยเฉพาะในช่วงฤดูหนาวที่อาหารขาดแคลน
กระถินเทพา
กระถินเทพา หรือ กระถินซาบะฮ์ (ชื่อวิทยาศาสตร์: Acacia mangium) เป็นพรรณไม้ที่มีต้นกำเนิดในรัฐควีนส์แลนด์ ออสเตรเลีย ต่อมามีการนำมาปลูกที่รัฐซาบะฮ์ ประเทศมาเลเซีย เป็นไม้ในวงศ์ถั่ว โตเร็ว สูงได้ถึง 30 เมตร ลักษณะลำต้นตรงไม่มีกิ่งก้าน จึงนิยมปลูกเป็นสวนป่า
เลออาฟวร์
เมืองนี้ได้รับการพัฒนาเป็นเมืองท่าตั้งแต่คริสต์ศตวรรษที่ 16 เป็นฐานทัพเรือในสมัยจักรพรรดินโปเลียนที่ 1 ในสงครามโลกครั้งที่หนึ่งเป็นฐานทัพสำคัญของฝ่ายสัมพันธมิตร ในสงครามโลกครั้งที่สอง กองทัพเยอรมันเข้ายึดครองระหว่าง ค.ศ. 1940-44 และได้รับความเสียหายอย่างรุนแรง ส่วนใหญ่ของเมืองได้รับการปฏิสังขรณ์ขึ้นใหม่ ในปี ค.ศ. 2005 ได้รับเลือกให้เป็นมรดกโลกจากยูเนสโก
คารอล ลัมบรีนอ
เจ้าชายเมอร์เซียแห่งโฮเฮนโซเลน (Prince Mircea Grigore Carol Hohenzollern) หรือ คาโรล ลัมบรีนอ พระราชโอรสพระองค์ใหญ่ใน สมเด็จพระเจ้าคาโรลที่ 2 แห่งโรมาเนีย กับพระสหาย ซีซิ ลามบริโน ทรงเป็นพระเชษฐาร่วมพระราชชนกใน สมเด็จพระราชาธิบดีมีไฮที่ 1 แห่งโรมาเนีย
สาเหตุที่ไม่ได้ครองราชย์
ถึงแม้พระองค์จะได้รับพระอิสริยยศเป็น เจ้าชายแห่งโฮเฮนโซเลน พร้อมฐานันดร รอยัลไฮเนส แต่พระราชบิดาและพระราชมารดาของพระองค์มิได้เสกสมรสกันอย่างถูกต้องตามราชประเพณี ทำให้ตำแหน่ง พระมหากษัตริย์โรมาเนีย ตกเป็นของพระอนุชาร่วมพระราชบิดาคือ สมเด็จพระราชาธิบดีมีไฮที่ 1 แห่งโรมาเนีย
เสกสมรส
พระองค์เสกสมรสจำนวน 3 ครั้ง มีพระบุตร 2 คน
พระนาม
พระองค์เป็นเจ้าชายแห่งโรมาเนีย เจ้าชายแห่งโฮเฮนโซเลน แต่ทรงประสงค์ใช้พระนาม คาโรล ลามบริโน ซึ่งเป็นนามสกุลของพระมารดาพระองค์
ลายใบอะแคนทัส
ลายใบอะแคนทัส (acanthus) เป็นลวดลายการตกแต่งทางศิลปะที่เป็นมักจะเห็นกันเสมอที่เป็นการตกแต่งด้วยใบไม้ ในงานสถาปัตยกรรมจะเป็นประติมากรรมที่แกะหินหรือไม้ออกมาเป็นใบไม้ตามลักษณะของใบอะแคนทัสจากบริเวณเมดิเตอร์เรเนียนที่มีลักษณะคล้ายใบทิสเซิล, ต้นฝิ่น หรือพาร์สลีย์
ลายอะแคนทัสเป็นลายที่พบเสมอในการแกะหัวเสาแบบคอรินเทียนและแบบผสม (Composite order) และใช้ในการตกแต่งเป็นบัวนูน (frieze) รอบตอนบนของสิ่งก่อสร้างเป็นต้น กรีกโบราณเป็นชนกลุ่มแรกที่ใช้ลายใบอะแคนทัสในการตกแต่งและมาวิวัฒนาการให้วิจิตรขึ้นโดยการม้วนปลายใบโดยโรมัน ลายนี้ก็ยังคงนิยมใช้กันต่อมาถึงสมัยไบแซนไทน์, โรมาเนสก์ และกอทิก และมาจนกระทั่งถึงทุกวันนี้
ลายอะแคนทัสใช้ในการตกแต่งทั้งภายในและภายนอกอาคาร ภายในอาคารก็ใช้ตกแต่งเป็นบัวประกบ (crown molding) ที่ใช้ในตกแต่งส่วนบนเช่นตอนบนของหัวเสาอิงหรือตอนบนของตู้ นอกจากนั้นก็ยังใช้ในงานศิลปะของยุคกลางและสมัยฟื้นฟูศิลปวิทยาโดยเฉพาะในงานประติมากรรม งานแกะสลักไม้ และงานบัวนูน
ความสัมพันธ์ระหว่างใบอะแคนทัสที่เป็นเครื่องตกแต่งกับใบอะแคนทัสที่เป็นพันธุ์ไม้เป็นเรื่องที่โต้แย้งกันมานาน นักประวัติศาสตร์ศิลปะอาโลอิส รีเกิล (Alois Riegl) โต้ไว้ในหนังสือ "Stilfragen" ว่าอะแคนทัสที่เป็นเครื่องตกแต่งที่วิวัฒนาการมาจากลายใบปาล์ม (palmette) และมาละม้ายใบอะแคนทัส (Acanthus spinosus) เอาทีหลัง
ลัทธิขงจื๊อใหม่
ลัทธิขงจื๊อใหม่ (宋明理学 (ซ่งหมิงหลี่เสวฺ) ย่อให้สั้นๆ เป็น 理学 (หลี่เสวฺ)) เป็นหลักศีลธรรม จริยธรรม และ อภิปรัชญาในปรัชญาจีน ซึ่งได้รับอิทธิพลจากลัทธิขงจื๊อ และมีต้นกำเนิดโดยหานอวี้ และ หลี่อ้าว (772–841) ในสมัยราชวงศ์ซ่ง  และมีความโดดเด่นในช่วงราชวงศ์ซ่งและราชวงศ์หมิง
ลัทธิขงจื่อใหม่เป็นความพยายามที่จะสร้างลัทธิขงจื๊อที่มีเหตุผลและมีรูปแบบทางโลกมากขึ้น โดยการปฏิเสธเรื่องไสยศาสตร์และเรื่องลึกลับซึ่งเป็นองค์ประกอบของลัทธิเต๋าและพุทธศาสนา ที่มีอิทธิพลต่อลัทธิขงจื๊อในระหว่างสมัยราชวงศ์ฮั่นและยุคหลังราชวงศ์ฮั่น ถึงแม้ลัทธิขงจื๊อใหม่จะวิจารณ์ลัทธิเต๋าและพุทธศาสนาก็ตาม แต่แนวคิดทั้งสองสายนี้กลับมีอิทธิพลต่อปรัชญา ซึ่งลัทธิขงจื๊อใหม่ก็ได้ยืมคำศัพท์และแนวคิดบางอย่างจากพุทธและเต๋ามาใช้อธิบายแนวคิดทางอภิปรัชญา อย่างไรก็ตามลัทธิขงจื๊อใหม่ก็แตกต่างจากพุทธศาสนาและลัทธิเต๋าที่อธิบาย อภิปรัชญาซึ่งเป็นแรงกระตุ้นสำหรับการพัฒนาจิตวิญญาณ การสว่างวาบทางปัญญาของศาสนา และความเป็นอมตะ นักปรัชญาขงจื่อใหม่ใช้อภิปรัชญาเป็นแนวทางในการพัฒนาปรัชญาเชิงจริยธรรมอย่างมีเหตุผล
ต้นกำเนิด
ลัทธิขงจื่อใหม่มีจุดกำเนิดในสมัยราชวงศ์ถัง  ปราชญ์ขงจื่อ หานอวี้ และ หลี่อ้าว ถูกมองว่าเป็นบรรพชนของนักปราชญ์ขงจื่อใหม่ในสมัยราชวงศ์ซ่ง   โจวตุนอี๋ (1017-1073) นักปรัชญาสมัยราชวงศ์ซ่งถูกมองว่าเป็น "ผู้บุกเบิก" ลัทธิขงจื่อใหม่ที่แท้จริงคนแรก  โดยนำหลักอภิปรัชญาของลัทธิเต๋าเป็นกรอบสำหรับปรัชญาจริยธรรมของเขา    ลัทธิขงจื่อใหม่เป็นการฟื้นฟูลัทธิขงจื่อแบบดั้งเดิมที่ได้รับการปรับปรุงให้สอดคล้องกับค่านิยมทางสังคมของคนจีนในสมัยราชวงศ์ซ่งและการตอบสนองต่อความท้าทายของปรัชญาและศาสนาของพุทธและเต๋าซึ่งเกิดขึ้นในช่วงราชวงศ์โจวและฮั่น  แม้ว่านักปราชญ์ลัทธิขงจื่อใหม่จะวิจารณ์อภิปรัชญาของพุทธ  แต่ลัทธิขงจื่อใหม่ก็ได้ยืมคำศัพท์และแนวคิดจากลัทธิเต๋าและพุทธศาสนาเข้ามาด้วย
หลังจากยุคซีหนิง (1,070) หวางหยางหมิง (ค.ศ. 1472–1529) ได้รับการยกย่องว่าเป็นนักคิดขงจื่อใหม่ที่สำคัญที่สุด การตีความลัทธิขงจื่อของหวางหยางหมิงปฏิเสธการใช้เหตุผลเชิงทวินิยมในปรัชญาดั้งเดิมของจูซี
มีมุมมองที่แข่งขันกันจำนวนมากภายในชุมชนขงจื่อใหม่ แต่โดยรวมแล้วระบบปรากฏว่ามีความคล้ายคลึงกับทั้งพุทธและลัทธิเต๋า (Daoist)  ความคิดในเรื่องเวลาและแนวคิดบางอย่างที่แสดงในคัมภีร์อี้จิง (หนังสือการเปลี่ยนแปลง) ทฤษฎีหยิน - หยาง ที่เกี่ยวข้องกับสัญลักษณ์ไท่จี๋ ( Taijitu )   แม่ลายขงจื่อใหม่ที่รู้จักกันดี คือ ภาพวาดของขงจื่อ  พระพุทธเจ้า และ เหลาจื่อ  ทุกคนดื่มน้ำส้มสายชูขวดเดียวกัน และภาพวาดที่เกี่ยวข้องกับสโลแกน "คำสอนทั้งสามนี้เป็นหนึ่งเดียว!"
ในขณะที่นักขงจื่อใหม่มีแนวคิดที่ตรงกันข้ามกับพุทธและเต๋า แต่ลัทธิขงจื่อใหม่กลับควบรวมแนวคิดทางพุทธศาสนาและลัทธิเต๋า   แน่นอนพวกเขาปฏิเสธศาสนาพุทธและลัทธิเต๋า   หนึ่งในบทความที่โด่งดังที่สุดของหานอวี้ ตัดสินใจที่จะนมัสการพระบรมสารีริกธาตุ   อย่างไรก็ตามงานเขียนของลัทธิขงจื่อใหม่ได้ปรับความคิดและความเชื่อของชาวพุทธให้สอดคล้องกับความสนใจของขงจื่อ   ในประเทศจีน ลัทธิขงจื่อใหม่ได้รับการยอมรับอย่างเป็นทางการจากการพัฒนาในสมัยราชวงศ์ซ่งจนกระทั่งต้นศตวรรษที่ยี่สิบ  และดินแดนในอาณานิคมของจีน ( เวียดนาม และ ญี่ปุ่น ) ล้วนได้รับอิทธิพลจากลัทธิขงจื่อใหม่มานานกว่าครึ่งศตวรรษ.
ปรัชญา
ลัทธิขงจื่อใหม่เป็นปรัชญาสังคมและหลักจริยศาสตร์ที่ใช้แนวคิดทางอภิปรัชญาซึ่งหยิบยืมมาจากลัทธิเต๋า  ปรัชญานั้นมีลักษณะที่เห็นอกเห็นใจและมีเหตุผลด้วยความเชื่อที่ว่าเราสามารถเข้าใจจักรวาลได้ด้วยเหตุผลของมนุษย์และขึ้นอยู่กับมนุษยชาติในการสร้างความสัมพันธ์ที่ประสานกลมกลืนกันระหว่างจักรวาลกับปัจเจกบุคคล
หลักเหตุผลของลัทธิขงจื่อใหม่มีความตรงกันข้ามกับเรื่องมหัศจรรย์ของพุทธศาสนานิกายเซนที่โดดเด่นในยุคก่อนหน้านี้ จัน ต่างจากพุทธศาสนิกชนและปราชญ์ลัทธิขงจื่อใหม่เชื่อว่าความเป็นจริงมีอยู่จริงและสามารถเข้าใจได้ด้วยมนุษย์  แม้ว่าการตีความของความเป็นจริงจะแตกต่างกันเล็กน้อยอันขึ้นอยู่กับสำนักของลัทธิขงจื่อใหม่
ความสำคัญของ "หลี่" (理) ในลัทธิขงจื่อใหม่ทำให้เกิดการเคลื่อนไหวของจีนซึ่งมีชื่อเรียกว่า "การศึกษาหลี่"
สำนักต่างๆ
ลัทธิขงจื่อใหม่ เป็นประเพณีทางปรัชญาที่มีความแตกต่างและแบ่งออกเป็นสองสำนักย่อย